השלישי, והייתי צריך להסתפר, אבל לא היה לי כסף, אז סיפרתי את עצמי, ומכונת התספורת התקלקלה, אז מכרתי אותה לילד שגר למטה, אבל הוא אמר שהוא צריך להשתמש בה בניסויים שלו בחשמל, כי הוא מדען כזה תינוק מפוזר, והוא בעצם צריך את החלקים של מכונת התספורת, בגלל זה לא היה אכפת לי למכור אותה אפילו שהיא מקולקלת, אבל עכשיו הוא רוצה את הכסף חזרה למה המכונה מקולקלת, ואני כבר הוצאתי את הכסף על יוגורט שהייתי צריך לקנות, ואני אומר לו שהוא רצה את החלקים ומה זה משנה אם המכונה מקולקלת, אבל הוא אמר שזה משנה, ושאני אחזיר לו את הכסף או שיתבע אותי בתביעות קטנות, אבל קניתי בכסף יוגורט, והיוגורט אפילו היה מקולקל, וקיבלתי הרעלת קיבה, ולקחו אותי באמבולנס עד שערי-צדק, ושם הורידו לי כליה, ועכשיו אני במגעים עם העורך-דין לתבוע אותם שהורידו לי כליה, כי לא היו צריכים, ושמעתי שעושים הרבה כסף ממכירת כליות כל מיני טיפוסים מפוקפקים, ופרצו לי למשרד והפכו את הכול כשלא הייתי, והשאירו הודעה שאני מסתבך כאן עם העולם התחתון, וכדאי שאבטל את התביעה או שארשום צוואה, אז אני לא יכול לדבר עכשיו, אין לי זמן, תתקשרי אליי יותר מאוחר, אני עסוק.